سوئد‌ده ۲۰۱۷ده ۱۲ سیغینماچی اوشاق انتحار ائتدی.
سوئدین باشکندی استکهلمداکی کارولینسکا انستیتوسونون آچیقلادیغی راپورا گؤره، اؤلکه‌ده ۲۰۱۷.جی ایلده ۱۲ کیمسه‌سیز سیغینماچی اوشاغین انتحار اتدیگینی بیلدیردی.
راپوردا، بو اوشاقلارین بؤیوک اکثریتینین افغانستانلی اولدوغو و سیغینما طلبه‌لرینین رد ائدیلمه‌سینین انتحارا سبب اولدوغو قید ائدیلدی.
راپورو حاضرلایان آراشدیرماچی‌لاردان روح ساغلیغی و سوسیال خیدمتلر اوزمانی النور میتندورفر روتز، انتحار ائد‌ن اوشاقلارین گئچمیشلرین‌ده بؤیوک تراومالار گئچیردیکلرینی و کؤچ سیراسین‌دا دا ایشگه‌نجه و زوراکیلیغا معروض قالدیقلارینی ایفاده ائتدی.
اوشاق و گنج پسیکیاتری مرکزین‌دن وئریلن آچیقلامادا ایسه انتحار ائد‌ن سیغینماچی اوشاق ساییسینین گرچگی تام عکس ائتدیرمدیگینی و وضعیتین داها دهشت‌لی اولدوغو قید ائدیلدی.
کؤچمنلر افیسینین معلوماتلارینا گؤره، ۲۰۱۵ده سوئده ۳۵ مین ۳۶۰ کیمسه‌سیز اوشاق سیغینماچی گیررکن بو سایی، ۲۰۱۶دا ۲ مین ۱۹۹، ۲۰۱۷ده مین ۳۳۴ نفره گئریله‌دی.
